Пражылі разам 45 гадоў! Цудоўней пары няма! Гэтыя словы былі адрасаваны сям’і Швед — Фёдару Францавічу і Людміле Фёдараўне, якія ў лістападзе адзначылі “сапфіравае” вяселле. Калі Фёдар служыў на Каўказе, іх вайсковую часць адправілі на ўборку ў Адэскую вобласць. Вось там і пазнаёміўся з прыгожай дзяўчынай. Першы танец, прагулка пад зорным небам. І забілася сэрца ў хлопца. Ад’язджае часць, а Фёдар не хоча. А праз месяц пасля знаёмства распісаліся і паехалі да мужа на радзіму. З 1971 года сям’я жыве ў Бігосава, маюць двух сыноў, чатырох унукаў. Увесь свабодны час праводзяць у в.Паўлюкі, на дачы. Дарэчы, Фёдара Францавіча можна назваць “Лепшым танцорам Бігосава”.